
רשות מקרקעי ישראל

מכרז מס' 113/2021 למתן שירותי ייעוץ גיאולוגי


1. רשות מקרקעי ישראל (להלן: "הרשות" ו/או "המזמין") מזמינה בזה הצעות למכרז הנ"ל. 
2. השירותים הנדרשים מפורטים במסמכי המכרז, והם כוללים, בין היתר:
ייעוץ, ניהול, קידום, תכנון מיכרוז ושיווק בתחום נושאי ענפי הכריה והחציבה, מחצבות, מחצבים עודפי-עפר, סייסמיקה ופיתוח בתת-הקרקע.
3. התנאים להשתתפות במכרז מפורטים במסמכי המכרז, והם כוללים, בין היתר, את התנאים הבאים:
3.1 יחיד עוסק מורשה, העומד בתנאים המפורטים, או מציע שהוא תאגיד או יחיד עוסק מורשה אשר יציע מועמד ספציפי מטעמו לביצוע השירותים, אשר עומד בתנאים להלן אשר מפורטים במכרז. 
3.2 ברשות המציע כל האישורים הדרושים לפי חוק עסקאות גופים ציבוריים, תשל"ו-1976.
3.3 בעל תואר שני בגיאולוגיה שניתן לפני 01/01/2016 ממוסד אקדמי מוכר.
3.4 ניסיון בהכנת סקרים גיאולוגיים מפורטים לצורכי כריה וחציבה או למשק הבניה והסלילה או סקרים סיסמיים, הכוללים ניתוח קידוחים, או ניסיון בייעוץ ובליווי גיאולוגי במסגרת תכנון סטטוטורי. 
4. את מסמכי המכרז ניתן להוריד מאתר מנהל הרכש הממשלתי בכתובת:  www.mr.gov.il.
5. שאלות הבהרה ניתן להפנות בכתב, כמפורט במסמכי המכרז, לדוא"ל: michrazim-quarry@land.gov.il, 
עד ליום 05/08/2021 . 
6. התשובות לשאלות הבהרה, וכן כל עדכון או מידע בקשר למכרז, יפורסמו באינטרנט, כאמור לעיל.
7. יש להגיש את ההצעות לתיבת המכרזים המיועדת למכרז זה, הנמצאת במשרדי מטה הרשות, רח' הצבי 15 (בנין בזק – קומה 7), ירושלים. על התיבה ירשמו שם המכרז ומספרו.
8. המועד האחרון להגשת ההצעות הוא בתאריך 30/08/2021, בשעה 12:00 בצהריים. הצעה אשר לא תמצא במועד זה, בתיבת המכרזים הנ"ל, לא תידון. 
9. הנושאים הנזכרים בהודעה זו הם למידע בלבד. האמור במסמכי המכרז, והאמור שם בלבד, הוא המחייב.

